OpenLLM-France/wikimedia huggingface dataset:
# Lambaol-Gwitalmeze

Lambaol-Gwitalmeze :
| Ar maerdi hag ar Skol Diwan. ||
| Anv gallek (ofisiel) | Lampaul-Ploudalmézeau |
| Bro istorel | Bro-Leon |
| Melestradurezh ||
| Departamant | Penn-ar-Bed |
| Arondisamant | Brest |
| Kanton | Gwitalmeze (betek 2015) Plabenneg (abaoe 2015) |
| Kod kumun | 29099 |
| Kod post | 29830 |
| Maer Amzer gefridi | Anne Apprioual 2014-2026 |
| Etrekumuniezh | KK Bro an Hirwazh |
| Bro velestradurel | Bro Brest |
| Lec'hienn Web | Ti-kêr |
| Poblañsouriezh ||
| Poblañs | 825 ann. (2020) |
| Stankter | 130 ann./km² |
| Douaroniezh ||
| Daveennoù lec'hiañ | 48° 33′ 40″ Norzh 4° 39′ 14″ Kornôg / 48.561111, -4.653889 |
| Uhelderioù | bihanañ 0 m — brasañ 62 m |
| Gorread | 6,35 km² |
| Lambaol-Gwitalmeze ||
| kemmañ |
Lambaol-Gwitalmeze a zo ur gumun eus Bro-Leon e kanton Plabenneg, e departamant Penn-ar-Bed, e gwalarn Breizh.

## Brezhoneg
### Ar Brezoneg er Skol

* 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.
* D'an 23 a viz Mae 1977 e voe digoret ar skol Diwan gentañ er gumun, ur skol-vamm gant pemp bugel hag ur mestr-skol, Denez Abernot enni. Staliet e voe ar skol e savadurioù foran ur skol a oa bet serret pemp bloaz kentoc'h, feurmet digant ar gumun adalek miz Kerzu 1976.

## Istor
### Dispac'h Gall

* Dekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant ur c'hure, Calvarin e anv.

### XX$^{vet}$ kantved
#### Brezel-bed kentañ

* Mervel a reas 35 gwaz ag ar gumun, eleze 5,04% eus he foblañs e 1911, abalamour d'ar brezel.

#### Eil brezel-bed

* Mervel a reas pevar den ag ar gumun abalamour d'ar brezel.

#### Brezelioù didrevadennañ
##### Brezel Indez-Sina

* Mervel a reas tri milour eus ar gumun.

##### Brezel Aljeria

* Mervel a reas ur soudard eus ar gumun d’an 27 a viz Ebrel 1960 e Vialar (departamant Tiaret).

## Monumantoù ha traoù heverk

* An iliz katolik.
* Iliz katolik Sant Paol-Aorelian.
* Monumant ar re varv, luc’hskeudenn$^,$ . Ouzhpennet e voe pemp anv d’an 11 a viz Du 2018$^,$.

## Emdroadur ar boblañs abaoe 1962

Niver a annezidi

## Tud

* Biel Elies:ar skrivagner brezhoneg-mañ en deus bevet er barrez-mañ ul lodenn vat eus e vugaleaj hag e yaouankiz, ha skrivet en deus meurik a zanevell lec'hiet enni, e-giz "Saout Lambaol" hag "En-dro d'am zour".

## Liammoù diavaez

a vo kavet e Wikimedia Commons.
* (br) Lambaol-Gwitalmeze war lec'hienn Geobreizh

## Notennoù ha daveoù

* ↑ Roadennoù ofisiel e lec'hienn an EBSSA
* ↑ Marsel Guieysse, La langue bretonne : ce qu'elle fut, ce qu'elle est, ce qui se fait pour elle et contre elle, pajenn 265, Kemper, Nouvelles Éditions Bretonnes, 1936
* ↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajenn 42
* ↑ Memorial Genweb
* ↑ Memorial Genweb
* ↑ Memorial Genweb
* ↑ Fichenn hiniennel - Memorial Genweb
* ↑ Memorial Genweb
* ↑ Memorial Genweb
* ↑ Université de Lille
* ↑ Le Télégramme’’, 22 a viz Du 2018
# Lambal Kumuniezh

Lambal Kumuniezh a oa un etrekumuniezh (ur gumuniezh-kumunioù) eus departamant Aodoù-an-Arvor, e Breizh. Un darn eus Bro Sant-Brieg eo. D'ar 1añ a viz Genver 2017 e oa deuet da vezañ Lambal Douar ha Mor, goude kendeuziñ gant div gumuniezh-kumunioù-all, 2 gumun a oa e kumuniezh kumunioù Bro Matignon, 6 kumun a oa e kumuniezh kumunioù Bro Gwesklin ha 5 kumun a oa e Kumuniezh kumunioù Bro Monkontour.
Edo he sez e Lambal. He frezidant diwezhañ zo Loïc Cauret, maer Lambal.

## Ar c'humunioù

Tri-c'hwec'h kumun a yae d'ober anezhi:
* Andel
* Brehant-Monkontour
* Henant-Sal
* Kistenid
* Koedmaeg
* Lambal (sez)
* Landehen
* Lanvelor
* Morieg
* Noual
* Pengilli
* Peuñvrid
* Sant-Glenn
* Sant-Rieg
* Sant-Rivoued
* Trebrid
A-raok bezañ kendeuzet gant Lambal e 2016 e oa ivez Melin un ezel ar gumuniezh-kumunioù.

## Pennad kar

* Etrekumuniezhioù Aodoù-an-Arvor

## Liamm diavaez

* Lec'hienn an etrekumuniezh
E distro-skol 2019 e oa enskrivet er skol Diwan hag er c'hlasoù divyezhek 1094 skoliad (8,0% eus skolidi ar gumuniezh evit a sell ouzh ar c'hentañ derez).[ http://www.brezhoneg.bzh/98-kelenn.htm Distro-skol ar c’helenn divyezhek e 2019]

## Notennoù

* ↑ « Lamballe communauté : Loïc Cauret réélu président », Ouest-France, 17 a viz Ebrel 2014.
# Lamballe Football Club

Al Lamballe Football Club zo ur c'hlub mell-droad breizhat eus Lambal, en Aodoù-an-Arvor. Krouet e voe e 2010 ha kemer a ra perzh ar skipailh kentañ anezhañ e kampionad Régional 1 Breizh abaoe ar c'houlzad-sport 2017-18.

## Istor

D'an 9 a viz Mezheven 2010 e voe krouet Lamballe Football Club dre gendeuziñ ar c'hluboù Stade Lamballais ha La Penthièvre.

## C'hoarerien

Robin Le Normand, melldroader Stad Brest hag ar Real Sociedad, ha c'hoarier Skipailh Broadel Bro-Spagn, en deus c'hoariet el Lamballe FC betek ar rummad U15.

## Titloù

* Kampion DH Breizh : 1996
* Kib ar C'hornôg : 1936, 1937, 1980, 1981 ha 1987.
* Tournoi du Loup : 1999

## Liamm diavaez

* (fr) Lec'hienn ofisiel
* (en)(fr) Lec'hienn diofisiel
* (fr) LAMBALLE FOOTBALL CLUB e lec'hienn Kevre Breizh ar vell-droad

## Notennoù

* ↑ Anvet e voe Kib Breizh adalek ar c'houlzad 1990-91.
# Lamangeg

Ur yezh tchadek eus is-skourr ar yezhoù lamangek eo al lamangeg (la(a)mang) komzet gant tro-dro da 40.000 den e Borno hag Adamawa e Nigeria (1993).
Teir rannyezh pennañ ez eus ha meur a is-rannyezh:
* lamangeg ar c'hreiz
** Hedakleg (hedakla, xidkala, hitkala pe hitkalanchi)
** Wagaeg (wag(g)a, woga pe waha)
** Dligeg (dlige)
* lamangeg ar su
** Goudavaneg (ghudavan)
* lamangeg an norzh
** Zaladeveg (zaladeva pe alataghwa)
** Dzoubeg (dzuba)
** Legvaeg (leghva pe luhuva)
** Gwozaeg-wakaneg (gwoza-wakane)

## Gwelet ivez

* Yezhoù biouek-madarek
* Yezhoù tchadek
* Yezhoù afrez-aziatek
# Lambaol

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Meur a Lambaol zo e Breizh, an holl e Bro-Leon, pa voe krouet eskopti kozh Leon gant sant Paol Aorelian.
* Lambaol-Blouarzhel
* Lambaol-Gwimilio
* Lambaol-Gwitalmeze
* Bourc'h Lambaol, en Eusa.
# Lambaol-Gwimilio

Lambaol-Gwimilio :
| Ti-kêr Lambaol-Gwimilio ||
| Anv gallek (ofisiel) | Lampaul-Guimiliau |
| Bro istorel | Bro-Leon |
| Melestradurezh ||
| Departamant | Penn-ar-Bed |
| Arondisamant | Montroulez |
| Kanton | Landivizio |
| Kod kumun | 29097 |
| Kod post | 29400 |
| Maer Amzer gefridi | Jean-Yves Postec 2020-2026 |
| Etrekumuniezh | KK Bro Landivizio |
| Bro velestradurel | Bro Montroulez |
| Lec'hienn Web | Ti-kêr |
| Poblañsouriezh ||
| Poblañs | 2 023 ann. (2020) |
| Stankter | 116 ann./km² |
| Douaroniezh ||
| Daveennoù lec'hiañ | 48° 29′ 34″ Norzh 4° 02′ 30″ Kornôg / 48.492778, -4.041667 |
| Uhelderioù | bihanañ 39 m — brasañ 172 m |
| Gorread | 17,48 km² |
| Lambaol-Gwimilio ||
| kemmañ |
Lambaol-Gwimilio zo ur gumun e Bro-Leon e kanton Landivizio, e departamant Penn-ar-Bed, e gwalarn Breizh.

## Ardamezioù

* En geoted e rod-kamm givij en aour gwifrellet, eilet ouzh kab gant teir bezantenn en aour, 1 ha 2, hag ouzh beg gant teir bezantenn en aour, 2 hag 1 ; e gab en argant karget gant un aerouant en sabel. • Sturienn : Tevel hag ober.

## Istor
### Dispac'h Gall

* Dekred ar 26 a viz Du 1790 war al le re t: e penn-kentañ 1791 e voe nac'het al le ouzh ar Roue, ar vro hag al lezennoù gant daou gure, Breton ha Le Gall.

### XX$^{vet}$ kantved
#### Brezel-bed kentañ

* Mervel a reas 99 gwaz eus ar gumun, da lâret eo 4,63% eus he foblañs e 1911, abalamour d'ar brezel.

#### Eil brezel-bed

* Mervel a reas pevarzek den ag ar gumun abalamour d'ar brezel.

## Monumantoù ha traoù heverk

* Monumant ar re varv, luc’hskeudenn ha kartenn-bost .

## Emdroadur ar boblañs abaoe 1962

Niver a annezidi

## Tud

* Marianna Abgrall (1850-1930) barzhez vrezhonek, ganet ha marvet eno.

## Liammoù diavaez

a vo kavet e Wikimedia Commons.
* Lec'hienn ofisiel ti-kêr Lambaol-Gwimilio
* (br) Lambaol-Gwimilio war lec'hienn Geobreizh

## Notennoù ha daveoù

* ↑ Roadennoù ofisiel e lec'hienn an EBSSA
* ↑ Aozet gant Hubert Le Gall ; Kuzul ar Gumun : 29 a viz Here 1986.
* ↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajenn 45
* ↑ Memorial Genweb
* ↑ Memorial Genweb
* ↑ Genweb
# Lleuwen Steffan

Lleuwen Steffan zo ur ganerez kembraek ganet e 1979, bet desket brezhoneg ganti en ur staj 6 miz, hag a c'haller klevet ha gwelet war leurennoù Breizh. Merc'h eo d'ar c'haner kembraek Steve Eaves.
Loreet eo bet gant ar Prizioù 2012 F3 Breizh er rummad Pladennoù kanet e brezhoneg. Anvet e oa ivez er rummad Brezhoneger ar bloaz. E 2013 eo bet trec'h e Liet International, "Eurovision" ar yezhoù bihan, gant ur gananouenn e brezhoneg, "Ar Gouloù Bev".

## Liammoù

* http://www.myspace.com/music/player?sid=23221591&ac=now
# Llew ap Cynfarch

Breur Urien Rheged ha roue Caer Guendoleu e oa Llew ap Cynfarch. E zirioù en-doa degemeret goude marv Gwenddolew ap Ceidio en Emgann Arfderydd. Asambles gant e vreur Arawn ap Cynfarch e renas ar vro.
| En e raok: Gwenddolew ap Ceidio | Roue Caer Guendoleu ) 573 - 616 | War e lerc'h: Arawn ap Cynfarch ? |
# Llo

Llo :
| Llo hag hec'h iliz. ||
| Anv katalanek | Llo |
| Anv gallek (ofisiel) | Llo |
| Bro | Katalonia Cerdanya |
| Melestradurezh ||
| Stad | Frañs |
| Rannvro | Languedoc-Roussillon |
| Departamant | Pireneoù-ar-Reter |
| Arondisamant | Prada |
| Kanton | Sallagosa |
| Kod kumun | 66100 |
| Kod post | 66800 |
| Maer Amzer gefridi | Robert Autonès 2014-2020 |
| Etrekumuniezh | Communauté de communes de Pyrénées Cerdagne |
| Lec'hienn web | www.llo.fr |
| Poblañsouriezh ||
| Poblañs | 166 ann. (2020) |
| Stankter | 6 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 1319 m — brasañ 2840 m |
| Gorread | 28,44 km² |
| kemmañ |
Llo a zo ur gumun, en Alta Cerdanya, e departamant ar Pyrénées-Orientales. 151 a dud a oa o chom enni e 2008. Emañ eien ar stêr Segre eno.

## Notennoù ha daveennoù

* ↑ Roadennoù ofisiel e lec'hienn an EBSSA
# Llugwy

Llugwy (pe Lligwy) zo anv meur a lec'h e Kembre.

## E Gwynedd

* ar Stêr Llugwy (pe Afon Llugwy), en Eryri,
* Ffynnon Llugwy, ul lenn
* Llugwy Hall, ti an Tiegezh Anwyl e-kichen Pennal,
* Caer Llugwy (anvet ivez Bryn-y-Gefeiliau), kreñvlec'h roman e-kichen Capel Curig.

## En Enez Mon

Lligwy zo un anv a gaver e biz an enezenn
* Din Lligwy, ur gêriadennig eus Oadvezh an Houarn
* Lligwy Bay
* Lligwy Burial Chamber
# Llithfaen

Llithfaen zo ur gêriadenn vihan e ledenez Llŷn, e kontelezh Gwynedd, e Kembre. Emañ er biz da Nefyn hag e-harz menezioù Yr Eifl. Bremañ emañ e kumuniezh Pistyll.
Digoret e voe mengleuzioù greunvaen er c'hornad, en XIX$^{vet}$ kantved. Neuze e kreskas kalz poblañs Llithfaen ha kalz tiez a voe savet er gêriadenn gant tud deuet eus al ledenez a-bezh. Serret e voe ar vengleuz ziwezhañ (Chwarel Carreg y Llam) e 1963.

## Notennoù

* ↑ Llithfaen Heritage Trails
# Llobregat

Ar stêr Llobregat (distaget e katalaneg) eo an eil stêr vrasañ e kumuniezh emren Katalonia. Emañ an eien anezhi e Castellar de n'Hug (komark Berguedà) e 1.259 metr uhelder, er Serra del Cadí, hag en em deurel a ra er Mor Kreizdouar e kumun El Prat de Llobregat, e-kichen Barcelona. En em astenn a ra a-hed 170 kilometr.
E Martorell eo treuzet gant un hent roman kozh, ar Via Augusta, dre ur pont kozh anvet Pont del Diable.*

## Notennoù

* ↑ Pont del Diable. Inventari del Patrimoni Arquitectònic, GenCat
# Lludd Llaw Eraint

Lludd eo anv Lludd fab Beli, pe Lludd Llaw Eraint, roue Enez Vreizh er gontadenn Lludd ha Llefelys, er Mabinogi. Nudd a vez graet anezhañ ivez. Hervez Rachel Bromwich ez eus kaoz eus daou zen disheñvel:
* en un tu Lludd fab Beli, er Mabinogi,
* en tu all Lludd Llaw Eraint, a zo Nudd ivez.
# Lloret de Mar

Lloret de Mar zo ur gumun e Katalonia, e komark an Alt Empordà, e proviñs Girona.
# Llorca

Llorca zo ur gumun eus Spagn e Rannvro Murcia.
# Llorona

Al Llorona (al leñverez) zo un tasmant brudet e Suamerika. Hervez ar vojenn e vefe ur vaouez he deus kollet he bugale hag a c'harm ouzh o c'hlask a-hed ar stêr, hag a ra droug d'ar re a zegouezh ganti.
Diwar hec'h anv e teufe hini ar ganaouenn La Llorona, heñvel ouzh ur werz, koulskoude n'eus tost netra voutin etre ar werz hag ar vojenn.

## Mojenn

Tasmantoù o ouelañ e-kichen stêrioù a gaver e-leizh e mojennoù pobloù rakspagnek Suamerika.

## Sonerezh

* Gwelout La Llorona.
* En Oaxaca ez eus ur ganaouenn, evel ur werz, anvet La Llorona, a gemm ar pozioù anezhi hervez al lec'hioù hag ar ganerien, ha kaoz enni eus karantez ha melkoni evel er vojenn.
* E-touez ar ganerien brudet a gan La Llorona emañ Joan Baez, Eugenia León, Chavela Vargas, Lila Downs, Banda Bostik, Susana Harp, Voodoo Glow Skulls ha Caifanes .
* Ar ganerez kanadian-mec'hikan Lhasa de Sela he deus graet, en 1998, uur bladenn a sonerezh mec'hikan anvet La Llorona.
* Spagnoled al laz Mägo de Oz a son La leyenda de la Llorona en o albom Gaia.
* Al laz stadunanat Beirut en deus savet ur ganaouenn anvet La Llorona a glever en o albom The Marche of the Zapotec.
* Al laz Caifanes, en o fladenn diwezhañ, El nervio del volcán, a gan ur ganaouenn anvet La Llorona.
# Jean-Michel Alhaits

Jean-Michel Alhaits a zo ur soner bason ha talabarder. Kelenner war ar bason ha sonerezh kambr eo er Skol-Sonerezh Vroadel e Cachan.
Sonet en deus asambles gant Pierre Yves Artaud, Michel Becquet, Arnaud Dumond, Sophie-Véronique Choplin, Detlev Eisinger, Yan Honeyman, Claude Khan, Roger Muraro, Aurel Nicolet, Kun-Wo Paik,Teddy Papavrami, Anne Queffélec, Michel Strauss,...

## Strolladoù

* Alhais/Hervé, bombard
* Alhais/Lemaire, bombard (adalek 2005)
* Amann Rik, bombard (2001-2006)
* Baramzer, bombard (adalek 2011)
* Trio Erbag, bombard (betek 2010)

## Pladennoù

* 1982: Hommage à Jean Le Nouveau (peurwerzhet)
* 1992: Musique bretonne et airs de cour (peurwerzhet)
* 1994: Musique Ancienne d’Irlande, Auvidis (Prizioù : Choc du Monde de la Musique ha Diapason d’Or)
* 1996: Fantaisies, Coop Breizh
* 1997: Sonatines Transatlantiques (Alexandre Tansman), Arion (Priz: 4 Diapason)
* 2003: Musique Celtique, Playa Sound
* 2003: Petites Confidences, Playa Sound
* 2004: Noz Paris-Breizh (un ton asambles gant Amann Rik), Coop Breizh
* 2007: L’Art du Basson, Arion
* 2011: Panorama de musiques pour Basson&Piano, Integral classic
* 2012: 1840-1940 Panorama de musiques européennes pour Basson et Piano, Jean-Michel Alhaits ha Bernard Boetto, Integral Classic

## Liammoù diavaez

* Lec'hienn Jean-Michel Alhaits
# Jean-Michel Blanquer

Jean-Michel Blanquer, ganet e Pariz e 1964, zo ur politikour gall, bet ministr an Deskadurezh.
E dad hag e vamm zo ganet en Alger. Divorset eo.
Goude e studioù e voe kelenner-enklasker e Skol-veur Panthéon-Assas e 1992, e Skol-veur François-Rabelais e 1994, hag en Institut d'Études Polítiques e Lille e 1996. E 1998 e voe anvet e penn an Institut des Hautes Études d’Amérique Latine. Etre 2004 ha 2006 e voe rektor Akademiezh Gwiana c'hall, hag etre 2007 ha 2009 en Akademiezh Créteil. E 2009 e voe anvet da rener meur an deskadurezh dindan ar ministr Luc Chatel. E 2013 e teuas da vezañ prezidant an ESSEC Business School.

## Ministr

Hag e 2017 e voe anvet da Vinistr an Deskadurezh, e gouarnamant kentañ Emmanuel Macron.
Abaoe m'eo ministr en deus komzet meur a wech a-enep kelennadur ar brezhoneg : e miz Mae 2019 e oa savet a-enep ar c'helenn dre soubidigezh er skolioù Diwan ; hag e miz C'hwevrer 2020 en doa kemeret ar gaoz er Vodadenn Vroadel a-enep kinnig-lezenn Paul Molac. n'eo ket bet dislâret ar ministr gant e gentañ ministr na gant e brezidant.

## 2022

N'eo ket bet adkemeret evel ministr an deskadurezh
Klasket en deus ur bastell-vro ma c'hallje mont war ar renk da vont da gannad. Goulennet en deus digant ur gannadez eus e strollad leuskel he lec'h gantañ, en aner. neuze eo aet da lakaat e anv e pastell-vro Montargis ha korbellet eo bet.

## Notennoù

* ↑ France : Jean-Michel Blanquer, l'un des Pieds-Noirs dans le Gouvernent Castex (Infos Plus Gabon).
* ↑ Le ministre de l’Éducation déclenche un tollé - Le Télégramme, 21 mai 2019
* ↑ Protection patrimoniale des langues régionales, assemblee-nationale.fr 13 février 2020
* ↑ https://www.leparisien.fr/elections/legislatives/legislatives-jean-michel-blanquer-asperge-de-mousse-blanche-et-insulte-sur-un-marche-a-montargis-04-06-2022-7UTSE7UK5NCPFAKVUWOM4BGI6A.php
# Jean-Marie Valhubert

Jean-Marie Mellon Roger, brudet evel Jean-Marie Valhubert (skrivet ivez Walhubert), ganet d'an 22 a viz Here 1764 en Avranches (Manche) hag aet da Anaon d'an 3 a viz Kerzu 1805 e Brünn (Moravia), a oa ur jeneral gall eus an Dispac'h Gall. Gloazet don e voe e-pad Emgann Austerlitz, ha mervel a reas eo goude bout dic'haret gant ur bolod kanol.

## Emgann Austerlitz

Tizhet e oa bet gant un tamm bolod er garr. Kouezhet, ne c'helle ket adsevel e-unan. Soudarded o doa bet c'hoant kas anezhañ betek ar c'hlañvdi met nac'het en devoa. Chomet e oa e penn e soudarded betek fin an emgann. Marvet e oa deiz war-lerc'h gant ar gloazadenn. Savet e voe ul lec'h-koun gant e gamaraded.
# Jean-Marie Lustiger

Aron Jean-Marie Lustiger (bet ganet d'ar 17 a viz Gwengolo 1926 e Pariz, marvet d'ar 5 a viz Eost 2007 e Pariz) a oa beleg en Iliz katolik, arc'heskob Pariz eus 1981 betek 2005 hag anvet da gardinal gant ar pab Yann-Baol II e 1983. Ezel eus an Académie française e oa ivez.
Ganet e oa bet en ur familh yuzev met treiñ a reas war-zu ar relijion gatolik e-pad an Eil Brezel Bed ha mont a reas da veleg ur wezh echu ar brezel. Kendelc'her a reas avat d'en em welet evel yuzev a-hed e vuhez.
Evel eskob e tifennas ar gwir evit an Iliz da gemer perzh e breudoù ar vuhez politikel hep klask distreiñ war pennaenn al likelezh evel m'eo diazezet gant Lezenn 1905. Labourat a reas ivez war an darempredoù etre ar gumuniezh yuzev gall hag an Iliz katolik, o lakaat anezhi da anavezout hec'h atebegezh er Shoah.
# Jean-Michel Barrault

Jean-Michel Barrault, bet ganet e 1927 e Naoned ha marvet d'an 17 a viz Genver 2024 e Pariz, a zo ur skrivagner, ur bageer hag ur c'hazetenner breizhat.
# Jean-Marie Vianney

Jean-Marie Vianney (1786–1859), lesanvet « Person Ars » (le Curé d'Ars e galleg) zo ur beleg katolik ha sant gall. Deuet eo e anv-tiegezh, Vianney, da vout un anv-badez gallek. Person e voe en Ars (neuze Ars-en-Dombes, hiriv Ars-sur-Formans) e-pad 41 bloaz.

## E vuhez

Ganet e oa bet d'an 8 a viz Mae 1786 e Dardilly (e-tal Lyon), ha marvet d'ar 4 a viz Eost 1859 en Ars-sur-Formans (Ain). E dud a oa labourerien-douar. Miret e o bet ti e dud e Dardilly, gant arrebeuri e amzer, ha gweladennet e vez.
Pa deuas an Dispac'h gall e touas person Dardilly, Jacques Rey e anv, e 1790, bezañ feal da Urzhiadur nevez ar gloer. E 1791 ec'h embannas ar pab Pi VI bout enep an urzhiadur. Evel ar barrezianiz all ne ra van ebet an tiegezh Vianney a ya da oferenn ar person touer. Koulskoude, goude ur pennad, e klevont anv eus ur beleg all kaset gant an eskob da visioner da Écully, kêriadenn amezek da Dardilly. Gant hennezh eo e ray Jean-Marie, da drizek vloaz, e bask kentañ e 1799.
Soudard e voe, ha tec'hel a reas evit chom hep ober brezel e Spagn.
Pa voe person e komzas taer a-enep an dañsoù ha diwar-benn e stourm ouzh an diaoul. Brudet e oa evel kofesaer (kofesaat a rae e-pad dek eurvezh bemdez, a veze kontet) ken e klañvas e 1843.

## E brezhoneg

Ul levr brezhoneg zo bet savet diwar e benn : Kenteliou Aotrou Persoun Ars.

## Pennadoù kar

* Kenteliou Aotrou Persoun Ars
* Vianney

## Notennoù

* ↑ René Fourrey, Le Curé d'ars authentique, L'Échelle de Jacob, 2009, pp.26 ha 28.
# Jean-Michel

Jean-Michel zo un anv-badez kevrennek gallek savet gant Jean ha Michel. E brezhoneg e reer gant Yann-Vikael ivez.

## Tud brudet
### Sent ha gwenvidien

* Jean-Michel Langevin († 1793) gwendivig, beleg, lidet d'an 30 a viz Here.
* Jean-Michel Phelippot († 1792) gwendivig, beleg, lidet d'an 3 a viz Gwengolo.

### Belgia

* Jean-Michel Charlier (1924-1989), senarier bannoù-treset

### Breizh

* Jean-Michel de Lépinay (c. 1665 - 1721), ofisour ha gouarnour Louiziana c'hall (Frañs-Nevez)
* Jean-Michel Huon de Kermadec (Yann-Vikael Huon Kermadeg) (1748-1793), moraer
* Jean-Michel Guilcher (1914-2017), tudoniour diwar-benn an dañsoù hengounel
* Jean-Michel Barrault (1927-2024), skrivagner ha bageer
* Jean-Michel Savéant (1933-2020), kimiour, arbennnigour war an elektrokimiezh volekulel
* Jean-Michel Caradec (1946-1981), saver kanaouennoù ha kaner
* Jean-Michel Boucheron (g. e 1948), kannad en Il-ha-Gwilen
* Jean-Michel Veillon (g. e 1959), soner
* Jean-Michel Mahe, skrivagner ha troer brezhoneg

### Bro-C'hall

* Jean-Michel Larqué, c'hoarier mell-droad ha kazetenner (g. e 1947)
* Jean-Michel Jarre (g. e 1948), sonaozer ha soner
* Jean-Michel Blanquer (g. e 1964), ministr an Deskadurezh-Stad

### Stadoù-Unanet

* Jean-Michel Basquiat (1960-1988), livour a rakward
# Llanfair Cilgedin

Llanfair Cilgedin (Llanfair Kilgeddin e saozneg) zo ur gêriadenn vihan e gevred Kembre, e Sir Fynwy. Emañ er gwalarn da v-Brynbuga hag er gevred da Y Fenni.
Aspadennoù eus ur voudenn-gastell norman zo e-kichen ar gêriadenn. Tremen a ra ar stêr Wysg hebiou.

## Notennoù

* ↑ Llanfair Kilgeddin Castle - Castles of Wales
# Llanfair Talhaearn

Llanfair Talhaearn (skrivet ivez Llanfair Talhaiarn) zo ur gêriadenn hag ur gumuniezh e hanternoz Kembre, e Sir Conwy. Emañ er c'hreisteiz da gêr Abergele. E Sir Ddinbych e oa gwechall.
Redek a ra ar stêr Elwy dre ar gêriadenn, e-kreiz torgennoù koadek, gant Moel Unben (358 m) an hini uhelañ anezho, er c'hreisteiz.
E 2011 e oa poblet gant 1 070 a dud, ha 465 anezho (44,5%) a oa kembraegerien.

## Tud brudet

* John Jones (Talhaiarn) (1810-1869), barzh kembraek ganet ha marvet er gêriadenn.

## Notennoù

* ↑ 'Statistical bulletin: 2011 Census: Key Statistics for Wales, Mawrth 2011'. Swyddfa Ystadegau Cenedlaethol (The Office For National Statistics. Kavet : 2014-04-09.
# Llanfair Is Coed

Llanfair Is Coed pe Llanfair Isgoed (Llanvair Discoed pe Llanvair-Discoed e saozneg) zo ur gêriadenn hag ur barrez e Sir Fynwy, e gevred Kembre. Emañ etre Casnewydd ha Cas-gwent, en hanternoz da gêriadenn Caerwent.
Dave a ra an anv d'ar c'hantrev kozh Gwent Is Coed a oa eno er Grennamzer, ur c'horn-bro hag en em astenne er c'hreisteiz da Goad Gwent (Coed Gwent e kembraeg). Lez rouaned Gwent a oa e Llanfair Is Coed.
Ur c'hreñvlec'h eus Oadvezh an Houarn zo war torgenn Llanmelin, er reter d'ar gêriadenn, ha krediñ a reer e oa eno unan eus kreñvlec'hioù pobl geltiek ar Silured.
# Llanfair Llythynwg

Llanfair Llythynwg, pe Llanfair Llwythyfnwg (Gladestry e saozneg), zo ur gêriadenn vihan hag ur gumuniezh eus Kembre, e reter Powys. Emañ er c'hreisteiz da gêriadenn Maesyfed, tost da harzoù Bro-Saoz.
Eus an XIII$^{vet}$ kantved eo al lodenn goshañ eus an iliz. Tremen a ra Hent Kleuz Offa dre ar gêriadenn. E kombod Llwythyfnwg e oa Llanfair Llythynwg gwechall ha pa voe aloubet gant an Normaned e voe staget ouzh aotrouniezh Maesyfed.
Ouzhpenn kêriadenn Llanfair Llythynwg, e kaver er gumuniezh kêriadennoù Eglwys Newydd ha Llanfihangel Dyffryn Arwy.
E 2011 e oa 412 a dud o chom e kumuniezh Llanfair Llythynwg ha 27 anezho a oa kembraegerien (6,7%).

## Notennoù

* ↑ Enwau Cymru
* ↑ Ystadegau Allweddol ar gyfer Cymru. Swyddfa Ystadegau Gwladol..
# Llanfair Waterdine

Llanfair Waterdine, a-wechoù skrivet Llanvair Waterdine, zo ur gêriadenn e Bro-Saoz, e Shropshire, war lez hanternoz ar stêr Tefeidiad, tostik da harzoù Kembre.
# Llanfairfechan

Llanfairfechan zo ur gêr vihan hag ur gumuniezh e Sir Conwy, e hanternoz Kembre. War an aod emañ, war an hent etre Penmaenmawr, er reter, ha Bangor, er c’hornôg. E-keñver melestradurezh eo bet e Sir Gaernarfon, a-raok 1974, e kontelezh Gwynedd goude (1974–1996), hag e distrig Conwy emañ abaoe. Dont a ra kalz touristed da Llanfairfechan e-pad an hañv dre m’emañ war an aod. Annezet e oa gant 3 647 a dud e 2011 ha 46,7% anezho a oa kembraegerien.
Paludoù Morfa Madryn, er c’hornôg, zo aet d’ober ur gwarezva evned. Er su da gêr Llanfairfechan emañ torgennoù kentañ ar c’h-Carneddau.